CELEX: 62012FN0156
Language: fi
Date: 2012-12-20 00:00:00
Title: Asia F-156/12: Kanne 20.12.2012 — ZZ v. alueiden komitea

9.3.2013   
            
            
               FI
            
            
               Euroopan unionin virallinen lehti
            
            
               C 71/31
            
         Kanne 20.12.2012 — ZZ v. alueiden komitea
   (Asia F-156/12)
   2013/C 71/55
   Oikeudenkäyntikieli: ranska
   
      Asianosaiset
   
   
      Kantaja: ZZ (edustaja: asianajaja L. Levi)
   
      Vastaaja: Euroopan unionin alueiden komitea
   
      Oikeusriidan kohde ja kuvaus
   
   Päätöksen, jolla alueiden komitean virheelliseen menettelyyn perustuvan vahingonkorvauksen myöntäminen on evätty, kumoaminen ja aineellisen vahingon sekä henkisen kärsimyksen korvaamista koskeva vaatimus.
   
      Vaatimukset
   
   
               —
            
            
               Virkamiestuomioistuimen on kumottava 17.2.2012 päivätty päätös, jolla on hylätty kantajan 19.10.2011 esittämä vaatimus siitä, että hänelle myönnettäisiin vahingonkorvausta alueiden komitean virheellisen menettelyn vuoksi.
            
         
               —
            
            
               Siltä osin kuin se on tarpeen, virkamiestuomioistuimen on kumottava 10.9.2012 tehty alueiden komitean tekemä päätös, jolla kantajan valitus on hylätty ja joka on samana päivänä annettu tiedoksi sähköpostitse ja 12.9.2012 postitse kirjattuna kirjeenä saantitodistuksella.
            
         
               —
            
            
               Alueiden komitea on velvoitettava maksamaan korvauksena aineellisesta vahingosta ennakolta arvioitu 354 000 euroa ja henkisestä kärsimyksestä kohtuulliseksi arvioitu 100 000 euroa.
            
         
               —
            
            
               Alueiden komitea on velvoitettava korvaamaan oikeudenkäyntikulut.